RATCH บวก 2% รับกำลังผลิตเพิ่ม โบรกฯแนะซื้อเป้า 77 บ. อัพไซด์เกิน 20%
RATCH บวก 2% รับกำลังผลิตเพิ่ม โบรกฯแนะซื้อเป้า 77 บ. อัพไซด์เกิน 20% ล่าสุดอยู่ที่ 60.25 บาท บวก 1 บาท หรือ 1.69% มูลค่าซื้อขาย 132.66 ล้านบาท
RATCH บวก 2% รับกำลังผลิตเพิ่ม โบรกฯแนะซื้อเป้า 77 บ. อัพไซด์เกิน 20% ล่าสุดอยู่ที่ 60.25 บาท บวก 1 บาท หรือ 1.69% มูลค่าซื้อขาย 132.66 ล้านบาท
5 ส.ค. 2563

ผู้สื่อข่าวรายงานว่า ราคาหุ้น บริษัท ราช กรุ๊ป จำกัด (มหาชน) หรือ  RATCH ล่าสุด ณ เวลา 15.26 น. อยู่ที่ 60.25 บาท บวก 1 บาท หรือ 1.69% สูงสุดที่ 60.75 บาท ต่ำสุดที่ 59.25 บาท ด้วยมูลค่าซื้อขาย 132.66 ล้านบาท และยังมีอัพไซด์จากราคาเป้าหมายที่ 77 บาท อยู่ 27.80%

บล.เคทีบี (ประเทศไทย) ระบุในบทวิเคราะห์ว่า จากกรณีที่ RATCH แจ้งตลาดโครงการ ราช โคเจนเนอเรชั่น ขนาดกำลังการผลิต 110MW ซึ่ง COD มาตั้งแต่ปี 2556 ปัจจุบันได้รับความเห็นชอบจาก EGAT ให้ขยายกำลังการผลิตเพิ่มเติมอีกราว 30MW เพื่อจำหน่ายให้แก่ลูกค้าอุตสาหกรรม โดยจะเริ่มก่อสร้างในช่วงไตรมาส 1/64 และ COD ในปี 2565 บล.เคทีบี (ประเทศไทย) มีมุมมองเป็นบวกเล็กน้อย แม้กำลังการผลิตดังกล่าวจะไม่ทำให้ภาพรวม Portfolio ของบริษัทเพิ่มขึ้นอย่างมีนัยคัญ แต่จัดเป็น Positive Development ในแง่ของการขยับเข้าใกล้เป้าหมายของบริษัทมีกำลังการผลิตไฟฟ้าครบ 10.0GW ภายในปี 2566 จากระดับปัจจุบันที่ราว 8.7GW
ทั้งนี้ในช่วงที่เหลือของปี 2563 บริษัทอยู่ระหว่างการเจรจาโรงไฟฟ้าเพิ่มเติมอีกอย่างน้อย &gt;0.5GW ซึ่งจะเป็น key catalyst ได้ในช่วงครึ่งหลังปี 2563 หากสำเร็จ โดยยังคงคำแนะนำ “ซื้อ” ราคาเป้าหมาย 77 บาท